Държавен вестник, бр. 24, 2017 г., стр. 123

БРОЙ  24	
Д Ъ Р Ж А В Е Н  В Е С Т Н И К 	
СТР.  123  
7.6 Вентилационни помещения, обслужващи 
машинни отделения категория „А“, в които 
има двигатели с вътрешно горене 
7.6.1 Когато вентилационно помещение 
обслужва само такова съседно машинно 
отделение и не е отделено от него чрез 
противопожарна преграда, механизмите за 
затваряне на вентилационния канал или 
каналите, обслужващи машинното отделе­
ние, се разполагат извън вентилационното 
помещение и машинното отделение.
7.6.2 Когато вентилационно помещение об­
служва такова машинно отделение, както и 
други помещения, и е отделено от машинното 
отделение чрез преграда клас „A-0“, вклю­
чително отворите, механизмите за затваряне 
на вентилационния канал или каналите за 
машинното отделение могат да бъдат раз­
положени във вентилационното помещение. 
7.7 Вентилационни системи за перални по­
мещения на пътнически кораби, превозващи 
повече от 36 пътници 
Изходящите вентилационни канали от пе­
ралните и сушилните помещения от кате­
гория 13, определени в параграф 2.2.3.2.2, 
се оборудват със: 
1. филтри, които лесно се снемат за по­
чистване; 
2. противопожарна клапа, разположена 
в долния край на канала, която се уп­
равлява автоматично и дистанционно; 
3. механизми за дистанционно управле­
ние за спиране на изпускателните и 
захранващите вентилатори от самото 
помещение и задействане на противо­
пожарната клапа, посочена в параграф 
7.7.2; и 
4. подходящо разположени отвори за про­
верка и почистване.“
Правило 10 – Гасене на пожари
7. Параграф 1 се заменя със следния: 
„1. Цел 
1.1 Целта на настоящото правило е ограни­
чаването и бързото потушаване на пожари 
на мястото на възникване, с изключение на 
правило 1.2. За целта се изпълняват следните 
функционални изисквания:
1. инсталират се стационарни пожаро­
гасителни системи, като се обръща 
специално внимание на потенциала за 
разрастване на пожара в защитените 
места; и
2. осигуряват се пожарогасителни сред­
ства, които се поддържат в постоянна 
готовност.
1.2 За отворените контейнерни хамбари* и 
местата за подреждане на контейнери на 
палубата на кораби, построени на или след
1 януари 2016 г., се осигуряват противопожар­
ни средства с цел ограничаване на пожара в 
помещението или района на възникването му 
и охлаждане на съседните пространства, за 
да се предотврати разпространението на огъ­
ня и съответни повреди на конструкцията.“
* За определението на това понятие вж. Прак­
тическо ръководство за контейнерни кораби с 
отворени хамбари (MSC/Circ.608/Rev.1). 
8. В параграф 2.1.3 думите „различни от тези, 
включени в параграф 7.3.2,“ се добавят между 
думите „товарни кораби“ и „диаметърът“. 
9. В параграф 2.2.4.1.2 думите „различни от тези, 
включени в параграф 7.3.2,“ се добавят между 
думите „товарни кораби“ и „необходимо“. 
10. Следният нов параграф се добавя след па­
раграф 7.2: 
„7.3 Противопожарно оборудване на кора­
би, построени на или след 1 януари 2016 г., 
проектирани за превоз на контейнери на 
или над откритата палуба.
7.3.1 В допълнение към оборудването и 
средствата, изисквани от параграфи 1 и 
2, корабите трябва да бъдат оборудвани 
с най-малко един пробивен водоструйник 
(тип „копие“). 
7.3.1.1 Пробивният водоструйник (тип „ко­
пие“) се състои от тръба с остър накрайник, 
който може да пробие стената на контейнер 
и да впръска водна струя в затворено прос­
транство (контейнер и т.н.), когато е свързан 
към пожарната магистрала. 
7.3.2 Кораби, проектирани за превоз на пет 
или повече реда контейнери на или над 
откритата палуба, са снабдени в допълне­
ние към изискванията на параграф 7.3.1 с 
подвижни лафетни струйници (монитори)**, 
както следва: 
** Вж. Насоките за устройството, оперативните 
характеристики, изпитването и одобрението 
на подвижни лафетни струйници (монитори), 
използвани за защита от пожар на палубните 
пространства на кораби, проектирани и построени 
за превоз на пет или повече реда от контейнери 
на или над откритата палуба  (MSC.1/Circ.1472).
1. кораби с максимална широчина, по-
малка от 30 m: най-малко два подвижни 
лафетни струйника; или
2. кораби с максимална широчина 30 m 
или по-голяма: най-малко четири под­
вижни лафетни струйника. 
7.3.2.1 Лафетните струйници, всички необхо­
дими пожарни шлангове, пожарна арматура 
и фитинги се поддържат готови за употреба 
на места извън товарните помещения, за да 
бъдат леснодостъпни в случай на пожар в 
товарните отсеци.	  
7.3.2.2 Трябва да се осигури достатъчен брой 
пожарни хидранти, така че: 
1. всички налични подвижни лафетни 
струйници да могат да работят едно­
временно, за да се получат ефективни 
водни бариери пред и зад всеки бей от 
контейнери; 
2. двете струи вода, изисквани от параграф 
2.1.5.1, могат да се получат при налягането 
съгласно изискванията на параграф 2.1.6; и 
3. всеки от необходимите подвижни лафет­
ни струйници да бъде свързан с отделен 
пожарен хидрант при нужното налягане, 
което да осигури струя до най-горния ред 
контейнери, подредени на палубата.